Faster, Pussycat! Kill! Kill!

Faster, Pussycat! Kill! Kill! on vuonna 1965 valmistunut amerikkalainen exploitation-elokuva, jonka ohjasi Russ Meyer ja jonka käsikirjoittivat Meyer ja Jack Moran. "Faster, Pussycat! Kill! Kill!" (1965) tehtiin 45 000 dollarin budjetilla, ja se kuvattiin kokonaan Kalifornian aavikolla. Elokuvan pääosaa esitti Tura Satana. 
"Faster, Pussycat! Kill!Kill!" epäonnistui kaupallisesti ja kriittisesti ilmestyessään, mutta sitä pidetään sittemmin laajalti merkittävänä ja vaikutusvaltaisena elokuvana. Elokuva on vuosien saatossa noussut kansainväliseksi kulttiklassikoksi ja se on inspiroinut useita elokuvaohjaajia kuten John Watersia ja Quentin Tarantinoa.
Juoni.
Elokuva seuraa kolmen go-go-tanssijan, Varlan, Rosien ja Bilien edesottamuksia, kun he purkavat paineitaan ajamalla urheiluautoilla aavikolla. Heidän jännityksenhakunsa johtaa murhaan, kidnappaukseen ja suunnitelmaan ryöstää vanha maanviljelijä ja tämän pojat.
Kritiikki.
Ilmestyessään kriitikot teilasivat "Faster, Pussycat! Kill! Kill!" - elokuvan halpana seksploitaationa, vaikka se on yksi Meyerin siveellisimmistä elokuvista. Levy epäonnistui kaupallisesti ilmestyessään. Yleisö oli ymmällään elokuvan kovanaamaisista naisista — etenkin aina vihaisesta ja sarkastisesta Tura Satanasta, mutta juuri nämä ominaisuudet tekivät elokuvasta myöhemmin kulttiklassikon. "Faster, Pussycat! Kill! Kill! -elokuvaa" on pidetty tahattomasti feministisenä elokuvana, esimerkiksi feministi elokuvakriitikko B. Ruby Rich on kuvaillut sitä "naisten fantasiana," jossa "naisia" "voimaannuttavat kohtaukset ovat kiehtovia", sillä elokuvassa ""naiset käyttävät valtaansa miehiin"." 
Arvostettu elokuvariitikko Roger Ebert on puolestaan huomioinut elokuvan roolihahmojen olevan tyypillisiä toimintaelokuvan sankareita, poikkeuksena on vain se, että "Faster, Pussycat! Kill! Kill!" elokuvassa kaikki päähenkilöt ovat naisia. Ebertin mukaan miespuoliset näyttelijät kuten Arnold Schwarzenegger, Sylvester Stallone, Jean-Claude Van Damme ja Steven Seagal esittävät elokuvissaan pohjimmiltaan ""samoja hahmoja, mutta ilman rintaliivejä"." 
Time-lehden elokuvakriitikko Richard Corliss kuvaili pääosanesittäjän Tura Satanan esittämää hahmoa "Meyerin tuotannon rehellisimmäksi — ehkä ainoaksi rehelliseksi — roolisuoritukseksi" Elokuvaohjaaja John Waters on tunnettu elokuvan ihailija, hän on ylistänyt "Faster, Pussycat! Kill! Kill!" elokuvaa sanoilla: ""Kiistatta paras koskaan tehty elokuva. Mahdollisesti parempi kuin yksikään tulevaisuudessa tehtävä elokuva"." 
Elokuvaohjaaja Quentin Tarantino kiitti ohjaaja Russ Meyeriä "Death Proof" -elokuvansa lopputeksteissä. Tarantinon kerrottiin jo vuonna 2008 olleen kiinnostunut tekemään uudelleenfilmatisoinnin "Faster, Pussycat! Kill! Kill!" elokuvasta. Hän on maininnut elokuvan olevan yksi suurista suosikeistaan.
Tunnuskappale.
Los Angelesissa, Kaliforniassa toiminut garage rock-yhtye The Bostweeds sai alkuvuodesta 1966 sopimuksen tehdä elokuvaan tunnuskappaleen. The Bostweedsin tekemä tunnuskappale "Faster Pussycat" julkaistiin myöhemmin myös singlenä ja se on nykyään haluttu keräilyharvinaisuus. 
Elokuvan tunnuskappaleesta on tehty useita cover-versioita, joista tunnetuin on The Cramps -yhtyeen tulkinta heidän vuoden 1983 albumillaan "Smell of Female".
Julkaisu.
Elokuva on julkaistu suomeksi tekstitettynä osana kuuden elokuvan dvd‑boksia "The Wild World of Russ Meyer"